انھوں نے منشی کولکھا کہ فلاں شخص کو سات ہزار درہم دے دیے جائیں ، یہ تحریر لے کرمقروض ان کے مشنی کے پاس پہنچا ، اس نے خط پڑھ کر حاملِ رقعہ سے پوچھا کہ تم کوکتنی رقم چاہیے ، اس نے کہا کہ میں سات سو کا مقروض ہوں اور اسی رقم کے لیے لوگوں نے ابن مبارک سے میری سفارش کی ہے ، منشی کوخیال ہوا کہ ابن مبارک سے سبقت قلم ہو گئی ہے اور وہ سات سو کی بجائے سات ہزار لکھ گئے ہیں ، منشی نے حاملِ رقعہ سے کہا کہ خط میں کچھ غلطی معلوم ہوتی ہے ، تم بیٹھو میں ابنِ مبارک سے دوبارہ دریافت کرکے تم کورقم دیتا ہوں ، اس نے ابنِ مبارک کو لکھا کہ خط لانے والا تو صرف سات سودرہم کا طالب ہے اور آپ نے سات ہزار دینے کی ہدایت کی ہے ، سبقتِ قلم تو نہیں ہو گئی ہے ؟
Entity: مبارک — Type: /person/author, /person